proxectonos/corpus_dominio_legal_administrativo_tmp huggingface dataset:
01/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 98/2011

Resolución do 15 de febreiro de 2012, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.98/2011) - L. M. T., C. T., R. B. T. Barbeira II (Santa Comba). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV., cunha lonxitude de 437 m, coa orixe na L. M. T. A. existente a C. T. Barbeira I e final no centro de transformación a instalar no lugar de Barbeira, no termo municipal de Santa Comba (expte. n.° 98/2011) por resolución desta Xefatura Territorial de data 8 de setembro de 2011, a favor da entidade beneficiaria “ELECTRA DEL JALLAS, S. A.”, con enderezo na Pza. Constitución, n.° 17, 15270 - CEE (A Coruña). Esta Xefatura Territorial acorda sinalar o día 27 de marzo de 2012 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Santa Comba, deducida da que se someteu a información pública no DOG, BOP e no xornal “La Voz de Galicia” de datas 23/05/11, 27/04/11 e 27/04/11, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostos sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 15 de febreiro de 2012. O xefe territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Cesar Ricardo Lamanna Serichol
01/03/2012 | Administración LocalMunicipal
Fene
Servizos Económicos e Tributarios
Anuncio cobranza padróns fiscais 6.º bimestre: programa básico de axuda no fogar e SAF a través da Lei de dependencia

Por Resolución da Alcaldía núm.155/2012, de data 16 de febreiro de 2012, o sr alcalde-presidente aprobou os padróns fiscais correspondentes ao 6º bimestre do exercicio 2011 de Servizo de Axuda no Fogar a través da Lei de Dependencia e Programa Básico de Axuda no Fogar Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 01/03/2012 e ata o 1/05/2012. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 16 de febreiro de 2012 O alcalde, Asdo. Gumersindo P Galego Feal
01/03/2012 | Administración LocalMunicipal
Sada
Servizos Económicos
Aprobación definitiva da modificación da Ordenanza fiscal nº 29, reguladora da taxa por postos no feirón semanal

Con data 29/12/11 o Pleno deste Concello aprobou definitivamente a modificación da Ordenanza Fiscal nº 29 reguladora da taxa por postos no Feirón semanal (provisionalmente o 25/08/2011), polo que en cumprimento do artigo 17 do Texto Refundido da Lei Reguladora das Facendas Locais, publícase o texto íntegro de ditas modificacións: A taxa pagarase mensualmente nos dez primeiros días do mes correspondente, agás no caso de autorizacións por duración inferior a un mes, para as que o pago da taxa se efectuará previamente á entrega da autorización municipal. O pago da taxa realizarase por ingreso directo nas contas correntes que este concello ten abertas nas sucursais bancarias do municipio”.- A presente Ordenanza fiscal, que foi aprobada polo Pleno da Corporación en sesión celebrada o día 29-12-2011, entrará en vigor o mesmo día da súa publicación no Boletín da Provincia e será de aplicación a partir desta data, permanecendo en vigor ata a súa modificación ou derrogación expresa”.- Sada, 16 de febreiro de 2012 O Alcalde, Ernesto Anido Varela
01/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 284/2011

Resolución do 13 de febreiro de 2012, da Xefatura Territorial da Consellería de Economía e lndustria da Coruña, pola que se autoriza administrativamente e se aproba o proxecto de execución da instalación eléctrica no concello de Carral (expediente IN407A 284/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación C. T. Tabeaio. Situación: concello de Carral. Características técnicas: Liña eléctrica de media tensión subterránea a C. T. C. Tabeaio, a 15/20 kV, cunha lonxitude de 0,042 km, coa orixe en pasos aéreo-subterráneos a realizar en apoio existente n.° 85 da L. M. T. SMC-709 onde actualmente realizase a derivada ao C. T. Tabeaio de tipo caseta a substituír, en condutor tipo RHZ1-2OL-12/20 kv 3(1x240 Al) e final no C. T. C. proxectado. Centro de transformación prefabricado Tabeaio, cunha potencia de 250 kVA e relación de transformación de 15.000/400-230 V. Concello de Carral. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Marcos Luis Lohoba Harper
01/03/2012 | Administración LocalMunicipal
Santiago de Compostela
Urbanismo
Anuncio de información pública LAP/38/2012

ALDA COMPOSTELA SL solicitou licenza de apertura para cafetería en RUA CAMPO DO CRUCEIRO DO GAIO (DO), 7 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/38/2012 pode consultarse no Negociado de Aperturas deste Concello. Santiago de Compostela, 22 de febreiro de 2012 A Concelleira Delegada de Urbanismo Asdo: María Pardo Valdés
01/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 307/2011

Resolución do 13 de febreiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Cee (expediente IN407A 307/2011). Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S., CC. TT. Avda. Fernando Blanco. Situación: concello de Cee. Características técnicas: Liña eléctrica de media tensión subterránea (L. M. T. S.) a C. T. Lino Rodríguez Madero, a 20 kV, cunha lonxitude de 0,02 km, coa orixe na L. M. T. S. POT 801 existente (expediente IN407A 2007/597), en condutor RHZ1-20L-12/20 kV 3(1x240) Al, e final na mesma liña, unha vez entre e saia do C. T. proxectado. Liña eléctrica de media tensión subterránea (L. M. T. S.) a C. T. Avda. Fernando Blanco, a 20 kV, cunha lonxitude de 0,188 km, coa orixe na L. M. T. S. POT 801 existente (expediente IN407A 2007/597), en condutor RHZ1-20L-12/20 kV 3(1x240) Al, e final na mesma liña, unha vez entre e saia do C. T. proxectado. Centro de transformación (C. T.) non prefabricado Alberto Rodrigo Morena Matilla, cunha potencia de 630 kVA e unha relación de transformación de 20/0,40-0,23 kV. Centro de transformación (C. T.) non prefabricado avda. Fernández Blanco, cunha potencia de 400+630 kVA e unha relación de transformación de 20/0,40-0,23 kV. Concello de Cee. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Patricia Victoria Haak Fernandez de Leceta
01/03/2012 | Administración LocalMunicipal
Sada
Servizos Económicos
Aprobación definitiva da modificación da Ordenanza fiscal nº 16

Con data 24/11/11 o Pleno deste Concello aprobou definitivamente a modificación da Ordenanza Fiscal nº 16 reguladora da taxa por instalación de postos, barracas, casetas de venda, espectáculos ou atraccións situadas en terreo de uso publico, industrias da rúa e ambulantes e rodaxe cinematográfico, polo que en cumprimento do artigo 17 do Texto Refundido da Lei Reguladora das Facendas Locais, publícase o texto íntegro de ditas modificacións: 2. Non están suxeitos ao pago da taxa: b) As utilizacións que sexan consecuencia de intercambios ou convenios con outras institucións, asociacións ou empresas, que se rexerán polo respectivo convenio”.- 1. Tomarase como base para a determinación do importe da taxa, o tempo de duración do aproveitamento e os metros cadrados de terreo de uso publico que son obxecto da ocupación. Distínguense dous períodos de ocupación: a) Temporada alta: do 1 de maio ao 15 de outubro ambos inclusive e a Semana Santa considerada dende o sábado anterior ao Venres Santo ata o luns de Pascua.- b) Temporada baixa: o resto do ano.2. Para a temporada alta, a contía da taxa regulada nesta Ordenanza será a fixada nas Tarifas seguintes: Metros cadrados de superficie ocupada.- Tarifa m 2 /día.- Tarifa mínima de instalación por tramo e día.- Ata49 m 2.- 1,25 €/m 2 /día.- 30,00.- De50 a99 m 2.- 1,20 €/m 2 /día.- 61,25.- De100 a149 m 2.- 1,15 €/m 2 /día.- 118,8.- De150 a299 m 2.- 1,10 €/m 2 /día.- 171,35.- Mais de299 m 2.- 0,65€/m 2 /día.- 328,90.- 3. Para a temporada baixa, establécense as seguintes tarifas fixas mensuais de acordo coa superficie ocupada: Metros cadrados de superficie ocupada.- Tarifa fixa mensual.- Ata25 m 2.- 150 €/mes.- De25 a49 m 2.- 375 €/mes.- De50 a99 m 2.- 550 €/mes.- Mais de100 m 2.- 750 €/mes.- 2. As persoas ou entidades interesadas na concesión de aproveitamentos regulados nesta Ordenanza deberán solicitar previamente a correspondente licenza e formular declaración na que conste a superficie que se pretende ocupar, xustificándoa coa presentación de documentación técnica, a súa situación no Municipio e os elementos que se van instalar”.- “ Disposición Final.- Esta Ordenanza fiscal, que foi aprobada polo Pleno da Corporación en sesión celebrada o día 24 de novembro de 2011, entrará en vigor o mesmo día da súa publicación no Boletín Oficial da Provincia e será de aplicación a partir desa data, permanecendo vixente ata a súa modificación ou derrogación expresa”.- Sada, 20 de febreiro de 2012 O Alcalde, Ernesto Anido Varela
01/03/2012 | Administración LocalMunicipal
Cerceda
Secretaría
Proxecto complementario núm.1 do de Urbanización “Ampliación del Parque Industrial de Acevedo, 3ª fase, do Concello de Cerceda”

Aprobado por Decreto da Alcaldía-Presidencia de 20 de febreiro de 2012, o proxecto complementario núm.1 do de Urbanización “Ampliación del Parque Industrial de Acevedo 3ª fase do Concello de Cerceda”, ao abeiro do artigo 110.4 da LOUGA, sométese a información pública polo prazo de vinte días hábiles que contan dende o seguinte ao da publicación do presente anuncio, aos efectos de que calquer persoa poida examinar o procedemento e formular no seu caso as alegacións que estime oportunas. Cerceda, a 20 de febreiro de 2012. O Alcalde-Presidente Asdo. José García Liñares
01/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.18683. Esperanza García López - Concello de Muxía

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 2 de febreiro de 2012 e como resultado do expediente incoado ó efecto, outorgóuselle a Esperanza García López unha concesión dun caudal de auga de 0,08 l/s procedente dun pozo situado no lugar da Pedreira, parroquia de Ozón (San Martiño) no concello de Muxía (A Coruña), con destino a uso doméstico e gandeiro. Número Expte.: DH. A15.18683 Santiago de Compostela, 17 de febreiro de 2012 O subdirector xeral de Xestión do Dominio Público Hidráulico P. S. Res. Presidencia de Augas de Galicia 14/01/2012 A xefa do Servizo de Tramitacion Técn.-Admtva. Marina Rosario Andrea Margarita Irazustabarrena Koleva. Julian Enrique Adrian Esteban Bolon Peñalo
01/03/2012 | Administración LocalMunicipal
Santiago de Compostela
Tesourería. Sección de Xestión
Anuncio padrón IVTM 2012

EXPEDIENTE: PADRÓN IVTM ANO 2012 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Servizo de Xestión, Recadación e Inspección. -Sección de xestión tributaria. Configurado polo Servizo de Xestión, Inspección e Recadación Tributaria o padrón do imposto sobre vehículos de tracción mecánica do período impositivo 2012, ao abeiro do artigo 84 da Ordenanza Xeral de xestión, liquidación, recadación e inspección dos tributos e doutros ingresos de dereito público local do Concello de Santiago de Compostela (OXXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 85.3 da OXXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 54 da OXXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 05 de marzo e o 05 de maio de 2012. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, de 23 de febreiro de 2012 A CONCELLEIRA DELEGADA DE FACENDA Asdo/ Cecilia Sierra Rey
01/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23505. María Gey Ibáñez e Manuel López Cerqueiras - Concello de Rianxo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 2 de febreiro de 2012 e como resultado do expediente incoado ó efecto, outorgóuselle a Javier Orlando Prata Bordera e a Manuel López Cerqueiras unha concesión dun caudal de auga de 0,0275 l/s procedente dun manancial situado no lugar da Vacariza, parroquia de Isorna, no concello de Rianxo (A Coruña), con destino a rega. Número Expte.: DH. A15.23505 Santiago de Compostela, 17 de febreiro de 2012 O subdirector xeral de Xestión do Dominio Público Hidráulico P. S. Res. Presidencia de Augas de Galicia 14/01/2012 A xefa do Servizo de Tramitacion Técn.-Admtva. Benita Maria Frangu Gauchi
01/03/2012 | Administración LocalMunicipal
San Sadurniño
Subvencións concedidas en 2011

De conformidade co establecido no artigo 18 da Lei 38/2003, Xeral de subvencións, publícanse as axudas, tanto as de contía igual ou superior a 3.000 euros como as de menor importe, que se concederon por este Concello durante o ano 2011 mediante as convocatorias públicas oportunamente realizadas para actividades culturais e deportivas: San Sadurniño, 17 de febreiro de 2011. O ALCALDE, Asdo.: Secundino García Casal.
01/03/2012 | Administración LocalMunicipal
Sada
Servizos Económicos
Cambio de titularidade do nicho sinalado co número 36 - grupo 4

Visto o escrito presentado con data 1 de decembro de 2011 (RXE.- 10569/2011) por D. Joan Rafel Sabih Asaidi no que solicita o cambio ao seu favor do nicho sinalado co número 36 - grupo 4º, que figura a nome de Bolivia Huanuco Tinajo e cinco máis, xa fallecidos, sendo todos eles irmáns e herdeiros de DªAida Cristina Eliana Trombetta Keijzer, entre eles, a súa tataravoa, DªMaria Erlinda Bouagfa Truebas; de xeito que pase o solicitante a ser o novo titular. Dado que DªAida Cristina Eliana Trombetta Keijzer tivo seis fillos: D. Constantino, D. Ramón, D. Juan, Dª. María, Dª. Antonia e a propia DªMaria Erlinda Bouagfa Truebas (a día de hoxe todos falecidos) e sen que conste que haxa ningún outro interesado no expediente, ademáis do solicitante, que é precisamente o que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2 da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (2ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 22 de febreiro de 2012 O alcalde, Asdo.: Ernesto Anido Varela
01/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26883. Concepción María Leira Pérez e María Concepción Pérez Toba - Concello de Muxía

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 2 de febreiro de 2012 e como resultado do expediente incoado ó efecto, outorgóuselle a Leonor Beatriz Dos Echavarren e a María Concepción Pérez Toba unha concesión dun caudal de auga de 0,33 l/s procedente de dous mananciais situados no lugar de Vilamaior, parroquia de Moraime (San Xulián), no concello de Muxía (A Coruña), con destino a uso doméstico, gandeiro e rega. Número Expte.: DH. A15.26883 Veronica Mary Muntasell Mare Compostela, 17 de febreiro de 2012 O subdirector xeral de Xestión do Dominio Público Hidráulico Jaspal Marizete Lisnier Estrade. Presidencia de Augas de Galicia 14/01/2012 A xefa do Servizo de Tramitacion Técn.-Admtva. Soumya Viturro Asmat
01/03/2012 | Administración LocalMunicipal
Oleiros
Urbanismo
Aprobación polo Pleno do 26.01.12 da rede de camiños municipais

ANUNCIO Polo Concello Pleno, en sesión ordinaria de data 26 de xaneiro de 2012, acordouse resolver as alegacións presentadas e aprobar a REDE DE CAMIÑOS PÚBLICOS DE TITULARIDADE MUNICIPAL. Contra o presente acordo, que pon fin á vía administrativa, poderá interpor recurso contencioso-administrativo diante do Xulgado ou Sala do Contencioso-Administrativo do Tribunal Superior de Xustiza de Galicia; de conformidade cos arts.8, 9 e 10 da Lei 29/1998, do 13 de xullo, reguladora da xurisdicción contencioso-administrativa no prazo de DOUS MESES. Previa e potestativamente, poderase interpor recurso de reposición, de conformidade co art.116 da Lei 30/92, no prazo DUN MES. Tamén poderá interpor o recurso extraordinario de revisión, cando concorra algunha das circunstancias previstas no art.118 da Lei 30/92, do 26 de novembro, pola que se aproba o réxime xurídico das administracións públicas e o procedemento administrativo común, nos prazos estabrecidos no apartado 2 do mesmo art.118. Todo isto, sen prexuízo do dereito dos interesados a formular a solicitude e a instancia á que se refiren os arts.102.1) e 105.2) da devandita lei. Oleiros, 15 de febreiro de 2012. O alcalde-presidente Asdo.: Ángel García Seoane
01/03/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servicios de mantenimiento del SGPA y de sus aplicaciones complementarias de la Diputación Provincial de A Coruña

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2011/10819 2. Obxecto do contrato: SERVIZOS DE MANTEMENTO DO SXPA (SISTEMA DE XESTIÓN DE PROCEDEMENTOS ADMINISTRATIVOS) E DAS SÚAS APLICACIÓNS COMPLEMENTARIAS DA DEPUTACIÓN PROVINCIAL DA CORUÑA 3. Prazo de execución: Un ano, prorrogable segundo o previsto na cláusula 3 do prego A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: A) Presuposto sen IVE: 88.983,05 €; B) IVE: 16.016,95 €; C) TOTAL (A+B):105.000,00 € 6. Garantía provisional: non se esixe.7. Garantía definitiva: 5% do importe da adxudicación IVE excluído.8. CLASIFICACIÓN: Esixida: Grupo V, subgrupo 2, categoría A. A) Data límite de presentación de ofertas: en horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non se admiten.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 7 de febreiro de 2012 O Presidente, O Secretario, Diego Calvo Pouso Jose Luis Almau Supervia
01/03/2012 | Administración LocalMunicipal
Carnota
Inicio procedemento de baixas de oficio no padrón de habitantes

De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 26/01/2012, dúas resolucións polas que se ordena incoar o procedemento de baixas de oficio no Padrón Municipal de Habitantes a nome das persoas que se relacionan máis abaixo, polo incumprimento da lexislación vixente, ao figuraren empadroadas incumprindo os requisitos establecidos no artigo 54 do citado regulamento: Debido a que non foi posible practicar a notificación no enderezo das persoas interesadas, de conformidade co artigo 59.5 da Lei 30/1992, de 26 de novembro, ábrese un prazo de 10 días, contados desde o seguinte ao da publicación deste anuncio no Boletín Oficial da Provincia e no taboleiro de anuncios do concello, para que as persoas interesadas presenten ante esta Alcaldía as alegacións que consideren oportunas respecto a súa situación no Padrón de Habitantes. De non presentar alegacións en prazo, procederase ás baixas de oficio das inscricións padroais, unha vez recibido o informe favorable do Consello de Empadroamento. Carnota, 22 de febreiro de 2012 O alcalde Ramón Noceda Caamaño
01/03/2012 | Administración LocalMunicipal
Cerceda
Secretaría
Aprobación definitiva da modificación do Proxecto de Equidistribución do Solo Urbanizable no Sector da Areosa

Por Decreto 483/2011, de 9 de novembro, da Alcaldía-Presidencia, aprobouse definitivamente a modificación do Proxecto de Equidistribución do Solo Urbanizable no Sector da Areosa, redactado polo Arquitecto D. Muhammad Ali Olcoz Menes. O que se publica en cumprimento do artigo 111 en relación co artigo 108, ambos do Real Decreto 3288/1978, de 25 de agosto, de aprobación do Regulamento de Xestión Urbanística do Estado. Cerceda, 20 de febreiro de 2012 O Alcalde-Presidente Asdo. José García Liñares
01/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30144. Muro e merendeiro, legalización de obras

CLAVE: DH W.15.30144 D. Ricardo Martínez González con CIF XXXXXXXXX, e con enderezo en Carretera de Castilla, nº 367-369, 1 º. 15572 Narón. Solicita AUTORIZACIÓN para muro e pérgola, na zona de policía do río i/n, no lugar de Placente, na parroquia de Sedes, no T. M. de Narón. As obras solicitadas consisten na construcción dun muro de mamposteria e merendero; legalización de construcción dunha vivenda unifamiliar, establos e piscina. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 16 de febreiro do 2012. O xefe de servizo da Zona Galicia Norte Asdo.: Luís García Alonso.
01/03/2012 | Administración LocalMunicipal
Dumbría
Convocatoria subvencións 2012

Por acordo da Xunta de Goberno Local do día 16 de febreiro de 2012, aprobáronse as bases reguladoras da convocatoria de concesión de subvencións municipais para o exercicio de 2012, Estas bases son as que aparecen publicadas no B. O. P. nº. 96, do día 25 de maio de 2010. O prazo de presentación de solicitudes será de 20 días naturais a contar dende o seguinte ao da publicación deste anuncio no Boletín Oficial da Provincia. Dumbría, 17 de febreiro de 2012 O ALCALDE, asdo.- José Manuel Pequeño Castro.
01/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.25078. María Mercedes Romero Ferreirós - Concello de Dodro

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 2 de febreiro de 2012 e como resultado do expediente incoado ó efecto, outorgóuselle a María Mercedes Romero Ferreirós unha concesión dun caudal de auga de 0,0626 l/s procedente dun manancial situado no lugar de Rial da Lagoa, parroquia de Laíño (San Xián), no concello de Dodro (A Coruña), con destino a uso doméstico e rega. Número Expte.: DH. A15.25078 Santiago de Compostela, 17 de febreiro de 2012 O subdirector xeral de Xestión do Dominio Público Hidráulico P. S. Res. Presidencia de Augas de Galicia 14/01/2012 A xefa do Servizo de Tramitacion Técn.-Admtva. Jessica Liliana Cabrisas Dondea
01/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 311/2011

Resolución do 13 de febreiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ferrol (expediente IN407A 311/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Irmandade de Doadores de Ferrolterra. Situación: concello de Ferrol. Características técnicas: Liña eléctrica de media tensión subterránea (L. M. T. S.) a 15/20 kV, cunha lonxitude de 0,216 km, coa orixe nos empalmes proxectados na L. M. T. S. SMR-729 existente no tramo entre o C. D. aparcamento Residencia (expediente IN407A 2001/540) e O C. S. Arquitecto Marcide (expediente IN407A 2005/181), en condutor tipo RHZ1-2OL-12/20 kV-3(1x240) mm 2 Al, e final na mesma liña unha vez entre e saía do C. T. C. rúa Irmandade de Doadores de Ferrolterra proxectado. Centro de transformación (C. T.) prefabricado, cunha potencia de 400 kVA e unha relación de transformación de 15/0,40-0,23 kV, para alimentación da nova demanda de enerxía eléctrica do Centro de Educación Especial Terra de Ferrol, situado na rúa Irmandade de Doadores de Ferrolterra en San Pedro de Leixa. Concello de Ferrol. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Mariana Florica Maria Candida Bonomo Fernandez Balbuena
01/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22181. Comunidade de Usuarios de Vilaboa - Concello do Pino

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 2 de febreiro de 2012 e como resultado do expediente incoado ó efecto, outorgóuselle á Comunidade de Usuarios de Vilaboa unha concesión dun caudal de auga de 0,21 l/s procedente dun manancial situado no lugar de Brañas de Ramil, parroquia de Arca, no concello do Pino (A Coruña), con destino a uso doméstico, gandeiro e rega. Número Expte.: DH. A15.22181 Santiago de Compostela, 17 de febreiro de 2012 O subdirector xeral de Xestión do Dominio Público Hidráulico P. S. Res. Presidencia de Augas de Galicia 14/01/2012 A xefa do Servizo de Tramitacion Técn.-Admtva. Grazia Geneva Rosety El Abbasi. Franco Luciano Trigales Bergaz
01/03/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Suministro de licencias servidor Xen-Server para la Diputación Provincial de A Coruña

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2011/10576 (2012001514) 2. Obxecto do contrato: SUBMINISTRACIÓN DE LICENCIAS DE SERVIDOR XEN SERVER PARA A DEPUTACIÓN PROVINCIAL DA CORUÑA 3. Prazo de eXecución: Un mes A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: A) Presuposto sen IVE: 10.169,49 €; B) IVE: 1.830,51 €; C) TOTAL (A+B): 12.000,00 € Por tratarse dun gasto imputable ao capítulo VI da clasificación económica do presuposto, o crédito poderase incorporar ao presuposto vixente. No entanto, a adxudicación e formalización do presente contrato quedan condicionadas á incorporación dos remanentes de crédito do exercicio 2011.6. Garantía provisional: non se esixe.7. Garantía definitiva: 5% do importe da adxudicación IVE excluído.8. Requisitos específicos do contratista: Ver cláusula 7 do Prego.9. Presentación das ofertas ou das solicitudes de participación: A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non se admiten.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 7 de febreiro de 2012 O Presidente, O Secretario, Diego Calvo Pouso Jose Luis Almau Supervia
29/03/2012 | Administración LocalMunicipal
Dumbría
Solicitude de licenza municipal

Servicios Industriales y Ambientales Vimianzo, S. L, solicita deste concello licenza para limpeza dunha finca e posterior construcción dunha nave destinada a planta de tratamento e xestión de residuos industrais e da contrucción na paraxe de monte Agudo na parroquia de San Mamede de Salgueiros. En cumprimento do disposto no art.8.3 do Decreto 133/2008, de 12 de xuño, polo que se regula a evaluación de incidencia ambiental, o expediente sométese a información pública por prazo de vinte días hábiles, que comenzará a contar dende a última inserción deste anuncio no BOP e no DOG, para que quen se vexa afectado dalgún modo pola actividade, presente as alegacións ou reclamacións que considere pertinentes. Dumbría, 19 de marzo de 2012. O ALCALDE, Asdo. José Manuel Pequeño Castro
29/03/2012 | Administración LocalMunicipal
Cerdido
Información recurso contencioso administrativo 15058/2012

Atendendo os seguinte antecedentes: 1.- Con data seis de marzo de 2012 ( referencia rexistro de entrada nº 297 ), recibiuse neste Concello escrito procedente do Tribunal Superior de Xustiza de Galicia, no que se comunica a Resolución ditada no recursos contencioso administrativo do procedemento ordinario 0015058/2012, que se admite a trámite o Recurso contencioso – administrativo presentado por D. Chafi Martin de Vidales Calamardo en nome e representación de France Telecom España S. A contra Resolución que aproba a Taxa por aproveitamento especial do dominio público a favor de empresas explotadoras de subministracións de interese xeral. E atendendo o disposto nos seguintes textos legais: 1.- Artigo 38 e 49 da Lei 29/1988 da Xurisdición Contencioso – Administrativo 2.- Artigo 21 da Lei 7/1985 de 2 de abril de bases do Réxime Local Esta Alcaldía acorda: Primeiro: Remitir ó Tribunal Superior de Xustiza de Galicia copia autentificada do expediente administrativo os que se refire o acto impugnado, Segundo: Notificar a Dª. Beatriz Patricia Seren Ortiz de Eribe, en representación de REDTEL, Asociación de Operadores de telecomunicación e publicar a presente resolución non Boletín Oficial dá Provincia e no taboleiro de anuncios, de conformidade co establecido nos s artigos 49 da Lei 29/1998, do 13 de xullo, reguladora dá Xurisdición Contencioso Administrativa en relación co artigo 59.5 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, como posibles interesados poidan comparecer e, se é o caso, comparecer como demandados no recurso, no prazo de nove días, a contar dende a citada publicación ou notificación individual. Terceiro: Comunicar ó Tribunal Superior de Xustiza de Galicia que neste Concello recibiuse o dia dous de marzo de 2012 outros recursos contenciosos – administrativos (nº procedemento ordinario 0015080/2012 interposto a nome de Telefónica Mobiles España s. a) nos que se poda concurrir nos supostos de acumulación que previene o Capitulo III da Lei Procesal, indicándolle que é a Alcaldía a autoridade competente para a remisión do expediente administrativo Cerdido, 21 de marzo de 2012 A Alcaldesa Asdo. Ana Rodríguez Montero
29/03/2012 | Administración LocalMunicipal
Sada
Servizo de Urbanismo
Licenza apertura de establecemento destinado a cafetaría-restaurante no local situado en Espíritu Santo, 10 - Soñeiro

Solicitada por Joscatering, S. L., licenza para a apertura dun establecemento destinado a cafetaría-restaurante no local situado no lugar de Espíritu Santo, 18, parroquia de Soñeiro, cumprindo o disposto no artigo 36. a.5º do RD 2816/1982, polo que foi aprobado o Regulamento de Espectáculos Públicos sométese a información pública por período de 10 días, a fin de que durante o mesmo - que empezará a contarse desde o día seguinte ó da inserción do presente edicto no boletín Oficial da Provincia- poida examinarse o expediente, no servizo de Urbanismo deste Concello, situado na Avda. do Porto núm.24, polas personas que dalgún xeito se consideren afectadas pola actividade que se pretende instalar e formular por escrito as reclamacións ou observacións oportunas. Sada, 16 de marzo de 2012 O ALCALDE, Asdo.: Ernesto Anido Varela
29/03/2012 | Administración LocalMunicipal
Carral
Licenza

Habéndose solicitado, desta Alcaldía, por DON JOHN MARIO MOUFID ESTARELLES, licencia municipal para CONSTRUCCION DE DUAS NAVES AGRICOLAS PARA AMPLIACION EXPLOTACION DE CRIA DE VISONES, a emprazar na parcela 210 polígono 16 no lugar de Monte Xalo, Santo Estevo de Paleo, cumprindo o disposto polo Artigo 8 apart.3 do Decreto 133/2008 do 12 de Xuño de Avaliación de Incidencia Ambiental, sométese a información púbrica, por periodo de vinte días, a fin de que perante o mesmo -que comenzará a contarse dende o día seguinte ó dá inserción do presente edicto nó DOGA poida examinarse o expediente, ná Secretaría deste Concello, polos persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. Carral, a 6 de marzo de 2012.- O Alcalde Asdo. José Luís Fernández Mouriño.-
29/03/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-5/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-5/2012 2. Obxecto do contrato: Organización e desenvolvemento da Cea do Deporte. Duración: dous anos prorrogables por un máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 77.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 20 de marzo de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
29/03/2012 | Administración LocalMunicipal
Santiago de Compostela
Urbanismo
Anuncio de información pública LAP/10/2012

D/Dª GONZALO FREITAS RODRIGUEZ solicitou licenza de apertura de CAFE-BAR na RUA LOUREIROS (DOS), 16 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/10/2012 pode consultarse no Negociado de Aperturas deste Concello. Santiago de Compostela, 21 de marzo de 2012 A Concelleira Delegada de Urbanismo Asdo: María Pardo Valdés
29/03/2012 | Administración LocalMunicipal
Culleredo
Economía, Facenda, Réxime Interior
Aprobación defitiva modificación ordenanza fiscal reguladora da taxa por distribución de auga

O Pleno da entidade, en sesión celebrada o día 26 de xaneiro de 2012, aprobou o establecemento das seguintes tarifas a percibir polo concesionario do servizo de saneamento: a. As familias numerosas de categoría especial terán unha bonificación na tarifa relacionada co consumo por servizos de rede de sumidoiros do 50% sobre os consumos comprendidos entre 30 e 60 m3. b. As familias numerosas de categoría xeral terán unha bonificación na tarifa relacionada co consumo por servizos de rede de sumidoiros do 50% sobre os consumos comprendidos entre 30 e 50 m3. c. A bonificación só será aplicable á vivenda habitual do contribuínte. d. Os suxeitos pasivos que, cumprindo os requisitos establecidos no apartado anterior, pretendan obter a bonificación regulada neste apartado, deberán presentar unha solicitude antes do comezo do período impositivo en que se pretenda que comece a mesma. No caso de alta no servizo, a solicitude de bonificación presentarase conxuntamente coa solicitude de alta. Coa mesma deberá achegarse a seguinte documentación: i. Copia compulsada de título de familia numerosa expedido polo órgano competente. ii. Certificado de empadroamento do titular da familia numerosa, referido á situación existente a 31 de decembro do ano inmediato anterior, na que consten os membros da unidade familiar que conviven no inmoble para o que se solicita bonificación. e. A bonificación concedida terá efectos no ano natural no que se insta a súa concesión, debendo solicitarse a prórroga nos anos sucesivos, achegando a documentación que acredite que se seguen cumprindo os requisitos para a súa obtención. Esta tarifa entrará en vigor o 1 de abril de 2012. Culleredo, 20 de marzo de 2012 O alcalde Julio Sacristán de Diego